钦定古今图书集成/明伦汇编/官常典/第169卷 > 文献通考 > 《论三国魏爵》
## 钦定古今图书集成/明伦汇编/官常典/第169卷 > 文献通考 > 《论三国魏爵》

按：汉人尝称“万户侯”，盖列侯之大者多食万户，魏则
虽亲王，所食未有及万户者。汉光武封功臣，如邓、寇
辈皆以元功食四县，范晔犹以为惩韩、彭之戮，存矫
枉之志，故不大其封土，使之得以功名自终。魏则诸
王所食不过一县，盖封建之制，至曹魏而规模益贬
矣。然以天下户口之数考之，西汉盛时至一千馀万，

汉户赋轻而魏晋以来赋重，受封者皆食其户赋，则
轻者不容不多，而重者不容不少矣。《张绣传》言：“时天
下户口减耗，十裁一存，诸将封未有满千户者，而绣
独以功封二千户”，亦一证矣。